มีจุดแดงๆขึ้นตามขา แขน หน้า และมีอาการคันเล็กน้อยหลังอาการไข้ เป็นอาการของโรคอะไรรึเปล่า อันตรายไม แล้วต้องรักษายังไง
สวัสดีค่ะ อาการมีไข้และมีผื่นขึ้น อาจมีสาเหตุจาก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใส-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน แต่มักเป็นไข้พร้อมๆกับผื่น-โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดงที่ค่อยๆเปลี่ยนเป็นตุ่มน้ำใส-หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นน้อยมากๆ-การติดเชื้อ HIV ในระยะเฉียบพลันก็ได้ หากได้ไปมีความเสี่ยงมาในช่วง 2-4 สัปดาห์ก่อนหน้านั้นเบื้องต้น สามารถดูแลรักษาตามอาการ เช่น หากมีอาการคัน ก็ให้ทานยาแก้แพ้ เช่น คลอเฟนิรามีน หลีกเลี่ยงการแกะ เกาผื่น หลีกเลี่ยงไม่ให้แพร่เชื้อไปสู่ผู้อื่น โดยแยกของใช้ส่วนตัวออกจากกัน หากยังมีไข้ ให้รับประทานยาลดไข้ทุก 4-6 ชั่วโมงส่วนใหญ่ไข้ออกผื่นมักเกิดจากเชื้อไวรัส ที่มักค่อยๆดีขึ้นเองได้ หากยังมีผื่นเรื้อรัง ควรไปพบแพทย์เพื่อตรวจร่างกายเพิ่มเติม